PMIndiaData/PMIndiaSum huggingface dataset:
પ્રધાનમંત્રીએ પંજાબમાં 1965ના યુદ્ધ સ્મારકોની મુલાકાત લીધી, દિવાળી સેનાના ઓફિસરો તથા જવાનો સાથે ઉજવી

પ્રધાનમંત્રી શ્રી નરેન્દ્ર મોદીએ 1965ના યુદ્ધમાં ભારતીય સેનાની અમુક શાનદાર સફળ‌તાઓ યાદ કરવા માટે આજે પંજાબના ત્રણ યુદ્ધ સ્મારકોની મુલાકાત લીધી હતી પ્રધાનમંત્રીએ ડોગરાઇ તથા બરકી યુદ્ધ સ્મારકોની મુલાકાત કરી હતી. 1965માં ડોગરાઇ તથા બરકીમાં ભારતીય સેનાએ નિર્ણાયક વિજય હાંસલ કર્યો હતો. પ્રધાનમંત્રીએ અસાલ ઉત્તરની પણ મુલાકાત કરી હતી, જ્યાં તે સમયની સૌથી મોટી ટેન્ક લડાઇઓ થઇ હતી. અસાલ ઉત્તરની લડાઇને વીર અબ્દુલ હમીદના યુદ્ઘ કારનામાઓ માટે પણ યાદ કરવામાં આવે છે. તેમને યુદ્ધમાં અસાધારણ શૌર્ય પ્રદર્શન માટે મરણોપરાંત પરમવીર ચક્ર પ્રદાન કરવામાં આવ્યું હતું. પ્રધાનમંત્રીએ અબ્દુલ હમીદના યુદ્ધ સ્મારક પર પુષ્પ અર્પિત કરીને તેમને શ્રદ્ધાંજલિ આપી હતી. પ્રધામમંત્રીએ ડોગરાઇ, બરકી યુદ્ધ સ્મારકો તથા હલવારા એરફોર્સ સ્ટેશન પર ભારતીય સેના તથા વાયુસેનાના ઓફસરો તથા જવાનોને શુભકામનાઓ પાઠવી હતી તથા તેમની સાથે વાતચીત કરી હતી. પ્રધાનમંત્રીએ જણાવ્યું હતું કે દરેક વ્યક્તિ પોતાના પરિવાર સાથે દિવાળી ઉજવવા માગે છે. અેટલા માટે જે પ્રકારે ગયા વર્ષે તેમણે સિયાચીનનો પ્રવાસ કર્યો હતો તેવી જ રીતે આ વખતે પણ તેમણે દિવાળી ભારતીય વાયુસેનાના ઓફિસરો તથા જવાનો સાથે વિતાવવાનો નિર્ણય કર્યો હતો. તેમણે જણાવ્યું હતું કે આ વર્ષે 1965ના યુદ્ધની 50મી વર્ષગાંઠ છે એટલા માટે તેમણે એ સ્થાનોની મુલાકાત કરવાનો નિર્ણય કર્યો છે, જ્યાં ભારતીય વાયુસેનાના બહાદુર સૈનિકોએ પોતાનું લોહી રેડ્યું હતું તથા યુદ્ધ દરમિયાન સર્વોચ્ચ બલિદાન આપ્યું હતું. પ્રધાનમંત્રીએ જણાવ્યું હતું કે લાંબા સમયથી અટકી પડેલા વન રેન્ક, વન પેન્શનનો મુદ્દો હલ થઇ ગયો છે. સરકારે વન રેન્ક, વન પેન્શન લાગુ કરવાની પરવાનગી આપી દીધી છે.
પ્રધાનમંત્રીએ બાબાસાહેબ ભીમરાવ આંબેડકર યુનિવર્સિટીના છઠ્ઠા દીક્ષાન્ત સમારોહમાં હાજરી આપી

પ્રધાનમંત્રી શ્રી નરેન્દ્ર મોદીએ આજે લખનૌ ખાતે બાબાસાહેબ ભીમરાવ આંબેડકર યુનિવર્સિટીના છઠ્ઠા દીક્ષાન્ત સમારંભમાં હાજરી આપી હતી. આ પ્રસંગે પ્રધાનમંત્રી શ્રીએ જણાવ્યું હતું કે એક તરફ, 21મી સદીમાં ભારતની પ્રગતિથી તેઓ ખુશ છે, એવી પ્રગતિ, જેમાં સમગ્ર દેશ યુવાશક્તિથી ભરપૂર છે, જેમાં યુવાન સ્વપ્નો છે અને યુવાન સંકલ્પો છે. તેમણે જણાવ્યું કે, યુવાશક્તિ, ભારતની શક્તિનો સ્ત્રોત છે. બીજી તરફ, પ્રધાનમંત્રીએ તાજેતરમાં જ હૈદરાબાદમાં એક યુવાને કરેલી આત્મહત્યાની યાદ અપાવતાં જણાવ્યું હતું કે તેઓ એ યુવાનના પરિવારનું દર્દ અનુભવી અને સમજી શકે છે. તેમણે જણાવ્યું કે જે કોઈ પણ કારણ હોય, એક માતાએ તેનો પુત્ર ખોયો છે, ભારત માતાએ તેનો એક પુત્ર ખોયો છે. પ્રધાનમંત્રીએ જણાવ્યું હતું કે તેમની સરકાર બાબાસાહેબ આંબેડકરે દર્શાવેલા માર્ગે ચાલશે અને સમસ્યાઓમાંથી બહાર નીકળી શકાય, સમાધાન શોધી શકાય તેવો માહોલ સર્જવા કાર્યરત રહેશે. પ્રધાનમંત્રીએ ડો. આંબેડકરના અર્થશાસ્ત્રને લગતા વિચારોની યાદ અપાવી હતી અને જણાવ્યું હતું કે સરકાર યુવાનોને જોબ સીકર – નોકરી ઈચ્છુક નહીં, પરંતુ જોબ ક્રીએટર – નોકરી સર્જક બનાવવાની દિશામાં કાર્યરત છે. પ્રધાનમંત્રીએ ડૉ. આંબેડકરે શિક્ષણના મહત્ત્વ વિશે શું જણાવ્યું હતું તેનો ઉલ્લેખ કરીને નોંધ્યું હતું કે તેમણે અનેક પ્રતિકૂળ પરિસ્થિતિ છતાં અનેક સિદ્ધિઓ હાંસલ કરી હતી. પ્રધાનમંત્રીએ એમ પણ નોંધ્યું હતું કે ડૉ. આંબેડકરે એ સમયે ભારત પરત ફરવાની પ્રતિજ્ઞા લીધી હતી અને પોતાનું સમગ્ર જીવન સમાજના નબળા વર્ગના કલ્યાણ માટે સમર્પિત કરી દીધું હતું. પ્રધાનમંત્રીએ દીક્ષા મેળવી રહેલા યુવાનોને ડૉ. આંબેડકરના ઉદાહરણને અનુસરવા તેમજ નબળા અને કચડાયેલા વર્ગની સેવા કરવા અનુરોધ કર્યો હતો. પ્રધાનમંત્રીએ યુનિવર્સિટીમાં અતિ આધુનિક સ્ટુડન્ટ એક્ટિવિટી સેન્ટર સ્થાપવા માટે શિલાન્યાસ કર્યો હતો.
પ્રધાનમંત્રીએ શ્રી સંસ્થાન ગોકર્ણ પર્તગલી જીવોત્તમ મઠના એચ. એચ. શ્રીમદ વિદ્યાધિરાજ તીર્થ શ્રીપદ વાડેર સ્વામીજીના નિધન અંગે દુઃખ વ્યક્ત કર્યુ

પ્રધાનમંત્રી શ્રી નરેન્દ્ર મોદીએ શ્રી સંસ્થાન ગોકર્ણ પર્તગલી જીવોત્તમ મઠના એચ. એચ. શ્રીમદ વિદ્યાધિરાજ તીર્થ શ્રીપદ વાડેર સ્વામીજીના નિધન અંગે દુઃખ વ્યક્ત કર્યુ હતું. પ્રધાનમંત્રીએ એક ટ્વીટમાં કહ્યું, “શ્રી સંસ્થાન ગોકર્ણ પર્તગલી જીવોત્તમ મઠના એચ. એચ. શ્રીમદ વિદ્યાધિરાજ તીર્થ શ્રીપદ વાડેર સ્વામીજીના નિધન અંગે દુઃખી છું. તેઓ સમાજ પ્રત્યેની અને ખાસ કરીને આરોગ્યસંભાળ ક્ષેત્રે તેમની વ્યાપક સેવા માટે હંમેશા યાદ રહેશે. તેમના અસંખ્ય અનુયાયીઓને સાંત્વના. ઓમ શાંતિ.”
પ્રધાનમંત્રી શ્રી નરેન્દ્ર મોદીએ કોરોના વાયરસ સામે લડનારા કર્મવીરો પ્રત્યે આભાર વ્યક્ત કરવા બદલ લોકોનો આભાર માન્યો

પ્રધાનમંત્રી શ્રી નરેન્દ્ર મોદીએ કોરોના વાયરસ સામે લડાઈનું નેતૃત્વ કરી રહેલા કર્મવીરો પ્રત્યે કૃતજ્ઞતા વ્યક્ત કરવા બદલ આજે લોકોનો આભાર માન્યો હતો. પ્રધાનમંત્રીએ પોતાની ટ્વીટમાં લખ્યું હતું કે, કોરોના વાયરસની લડાઈનું નેતૃત્વ કરનારા પ્રત્યેક વ્યક્તિનો દેશે એક થઇ આભાર વ્યક્ત કર્યો છે. આ બદલ દેશવાસીઓને ખૂબ-ખૂબ ધન્યવાદ. પ્રધાનમંત્રીએ કહ્યું કે આ કોવિડ-19 સામેની લાંબી લડાઈમાં દેશના વિજયની શરૂઆત છે. પ્રધાનમંત્રીએ લોકોને આ સંકલ્પ અને સંયમ સાથે સામાજિક અંતર અથવા એક-બીજાથી દૂર રહેવાના સિદ્ધાંતનું પાલન કરવા અનુરોધ કર્યો હતો.
આંતરરાષ્ટ્રીય નર્સ દિવસ પર, પ્રધાનમંત્રીએ આપણી પૃથ્વીને સ્વસ્થ રાખવામાં તેમની મહત્વપૂર્ણ ભૂમિકા માટે નર્સોની પ્રશંસા કરી

પ્રધાનમંત્રી શ્રી નરેન્દ્ર મોદીએ આંતરરાષ્ટ્રીય નર્સ દિવસ પર આપણી પૃથ્વીને સ્વસ્થ રાખવામાં મહત્વની ભૂમિકા માટે નર્સોની પ્રશંસા કરી છે. પ્રધાનમંત્રીએ ટ્વીટ કર્યું; "આપણી પૃથ્વીને સ્વસ્થ રાખવામાં નર્સો મહત્વની ભૂમિકા ભજવે છે. તેમનું સમર્પણ અને કરુણા અનુકરણીય છે. આંતરરાષ્ટ્રીય નર્સ દિવસ એ અત્યંત પડકારજનક પરિસ્થિતિઓમાં પણ તેમના અસાધારણ કાર્ય માટે તમામ નર્સિંગ સ્ટાફની આપણી પ્રશંસાને પુનરાવર્તિત કરવાનો દિવસ છે."
ઇન્ડિયા મોબાઇલ કોંગ્રેસ અને ભારતમાં 5G સર્વિસના લોન્ચિંગ પ્રસંગે પ્રધાનમંત્રીના સંબોધનનો મૂળપાઠ

આ ઐતિહાસિક પ્રસંગે ઉપસ્થિત મંત્રીમંડળના મારા સહયોગીગણ, દેશના ઉદ્યોગજગતના પ્રતિનિધિગણ, અન્ય મહાનુભાવો, દેવીઓ તથા સજ્જનો. આ સમિટ તો વૈશ્વિક છે પરંતુ અવાજ સ્થાનિક છે. એટલું જ નહીં પરંતુ આગાઝ પણ સ્થાનિક છે. આજે 21મી સદીના વિકસીત થઈ રહેલા ભારતના સામર્થ્યનો, એ સામર્થ્યને નિહાળવાનો તથા તેના પ્રદર્શનનો એક વિશેષ દિવસ છે. આઝાદીના અમૃત મહોત્સવના આ ઐતિહાસિક કાળખંડમાં પહેલી ઓક્ટોબર 2022, આ તારીખ ઇતિહાસમાં નોંધાઈ જનારી છે. બીજું આ નવરાત્રીનું પર્વ ચાલી રહ્યું છે. શક્તિ ઉપાસનાનું પર્વ હોય છે અને 21મી સદીની જે સૌથી મોટી શક્તિ છે તે શક્તિને નવી ઉંચાઈ પર લઈ જવાનો આજથી પ્રારંભ થઈ રહ્યો છે. આજે દેશ તરફથી, દેશની ટેલિકોમ ઇન્ડસ્ટ્રી તરફથી, 130 કરોડ ભારતવાસીઓને 5
પ્રધાનમંત્રી જેપી મોર્ગન ઇન્ટરનેશનલ કાઉન્સિલનાં સભ્યોને મળ્યાં

પ્રધાનમંત્રી આજે નવી દિલ્હીમાં જેપી મોર્ગન ઇન્ટરનેશનલ કાઉન્સિલનાં સભ્યોને મળ્યાં હતા. વર્ષ 2007 પછી પહેલી વાર ભારતમાં આ આંતરરાષ્ટ્રીય પરિષદ યોજાઈ હતી. આંતરરાષ્ટ્રીય પરિષદમાં બ્રિટનનાં ભૂતપૂર્વ પ્રધાનમંત્રી ટોની બ્લેર, ઓસ્ટ્રેલિયાનાં ભૂતપૂર્વ પ્રધાનમંત્રી જ્હોન હૉવાર્ડ, અમેરિકાનાં ભૂતપૂર્વ ગૃહ મંત્રી હેનરી કિસિન્જર અને કોન્ડાલિઝા રાઇસ, ભૂતપૂર્વ સંરક્ષણ મંત્રી રૉબર્ટ ગેટ્સ જેવા આંતરરાષ્ટ્રીય સ્તરનાં દિગ્ગજો તેમજ જેમી ડિમોન (જેપી મોર્ગન ચેઝ), રતન ટાટા (ટાટા ગ્રૂપ) જેવા બિઝનેસ અને ફાઇનાન્સ જગતનાં દિગ્ગજો અને નેસ્લે, અલીબાબા, આલ્ફા, આઇબેરડોલા, ક્રાફ્ટ હેઇન્ઝ વગેરે જેવી આંતરરાષ્ટ્રીય કંપનીઓનાં અગ્રણી પ્રતિનિધિઓ સામેલ હતા. પ્રધાનમંત્રીએ ગ્રૂપને ભારતમાં આવકારતાં વર્ષ 2024 સુધીમાં ભારતીય અર્થતંત્રને 5 ટ્રિલિયન ડોલરનું બનાવવા માટેનાં એમનાં વિઝન પર ચર્ચા કરી હતી. પ્રધાનમંત્રીએ જણાવ્યું હતું કે, વૈશ્વિક કક્ષાનાં ભૌતિક માળખાનાં વિકાસ અને એફોર્ડેબલ હેલ્થકેરમાં સુધારો તથા ગુણવત્તાયુક્ત શિક્ષણ પ્રદાન કરવું – એ સરકાર માટેની નીતિગત પ્રાથમિકતાઓ છે. સરકાર માટે લોકોની ભાગીદારી નીતિનિર્માણનાં માર્ગદર્શક સિદ્ધાંત તરીકે જળવાઈ રહી છે. વિદેશી નીતિનાં મોરચા પર ભારતે વાજબી અને સમાન બહુધ્રુવીય વૈશ્વિક વ્યવસ્થા ઊભી કરવા એનાં વ્યૂહાત્મક ભાગીદારો અને પડોશી દેશો સાથે સંયુક્તપણે કામ કરવાનું જાળવી રાખ્યું છે.
પ્રધાનમંત્રીએ સેન્ટ ફ્રાન્સિસ ઝેવિયર પર્વના અવસર પર ગોવાના લોકોને શુભકામનાઓ આપી

પ્રધાનમંત્રી શ્રી નરેન્દ્ર મોદીએ સેન્ટ ફ્રાન્સિસ ઝેવિયર પર્વના અવસર પર ગોવાના લોકોને શુભકામનાઓ આપી છે. એક ટ્વીટમાં પ્રધાનમંત્રીએ કહ્યું; “સેન્ટ ફ્રાન્સિસ ઝેવિયર પર્વના અવસર પર ગોવાના મારા ભાઈ-બહેનોને શુભકામનાઓ. આ પ્રસંગે આપણા સમાજમાં સદ્ભાવ અને ભાઈચારાની ભાવનાને આગળ વધારીએ.’
પ્રધાનમંત્રીએ ઓડિશાનાં સ્થાપના દિવસ – ઉત્કલ દિવસ નિમિત્તે શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ આજે ઓડિશાનાં સ્થાપના દિવસ નિમિત્તે ઓડિશાનાં લોકોને શુભેચ્છા પાઠવી હતી. પોતાના સંદેશમાં પ્રધાનમંત્રીએ કહ્યું, “ઓડિશાનાં ભવ્ય વારસા અને સંસ્કૃતિ પર દેશને ગર્વ છે.ઓડિશાનાં લોકોએ રાષ્ટ્રનાં વિકાસનાં માર્ગે વિવિધ ક્ષેત્રોમાં પોતાનુંયોગાદાન આપી અમીટ છાપ છોડી છે. ભગવાન જગન્નાથનાં આશીર્વાદ હંમેશા આપણા પર રહે અને હું શુભેચ્છા પાઠવું છું કે આવનારા દિવસોમાં ઓડિશાનાં લોકો પ્રગતિની ઊંચાઇ પર પહોંચે.”
પ્રધાનમંત્રી અને બ્રાઝિલના રાષ્ટ્રપતિએ ટેલીફોન પર વાત કરી

પ્રધાનમંત્રી શ્રી નરેન્દ્ર મોદીએ આજે બ્રાઝિલના રાષ્ટ્રપતિ મહામહિમ જાયર મેસિયાસ બોલ્સોનારો સાથે ટેલીફોન પર વાત કરી હતી. બંને નેતાઓએ કોવિડ-19 મહામારીને કારણે આંતરરાષ્ટ્રીય સ્તરે ઊભી થયેલી સ્થિતિની ચર્ચા કરી હતી. પ્રધાનમંત્રીએ કોવિડ-19 રોગચાળાને કારણે બ્રાઝિલમાં થયેલી જાનહાનિ પર શોક અને આશ્વાસનની લાગણી વ્યક્ત કરી હતી. તેમણે જણાવ્યું હતું કે, દરેક ભારતીયની પ્રાર્થના આ સમયે બ્રાઝિલના મૈત્રીપૂર્ણ લોકો સાથે છે. બંને નેતાઓએ ભારત અને બ્રાઝિલ વચ્ચે ગાઢ સહકારના મહત્ત્વ પર, દ્વિપક્ષીય સંબંધ પર તેમજ બહુપક્ષીય સંસ્થાગત માળખાગત કાર્ય પર ભાર મૂક્યો હતો, જેથી કોવિડ-19ને કારણે ઊભી થયેલી કટોકટીની સ્થિતિની અસર ઓછામાં ઓછી કરી શકાય. તેઓ કોવિડ-19 પછીની દુનિયા માટે વૈશ્વિકરણની નવા માનવકેન્દ્રિત વિભાવનાને પરિભાષિત કરવાની જરૂરિયાત પર સંમત થયા હતા. પ્રધાનમંત્રીએ હાલ કટોકટીના સમયમાં બ્રાઝિલના રાષ્ટ્રપતિને શક્ય તમામ સાથસહકારની ખાતરી આપી હતી. તેઓ કોવિડ-19ના કારણે ઊભી થયેલી સ્થિતિ અને એમાંથી ઊભા થયેલા પડકારોના સંબંધમાં તેમના અધિકારીઓ નિયમિતપણે સંપર્કમાં રહેશે એ બાબત પર સંમત થયા હતા. ચાલુ વર્ષે ભારતના 70મા પ્રજાસત્તાક દિવસમાં મુખ્ય અતિથિ તરીકે બ્રાઝિલનાં રાષ્ટ્રપતિના આગમનને યાદ કરીને પ્રધાનમંત્રીએ ભારત અને બ્રાઝિલ વચ્ચે મૈત્રીપૂર્ણ સંબંધોમાં આવેલી જીવંતતા પર ખુશી વ્યક્ત કરી હતી. તેમણે ગયા વર્ષે બ્રિક્સના નેતૃત્વ બદલ બ્રાઝિલનો આભાર પણ વ્યક્ત કર્યો હતો.
પ્રધાનમંત્રીએ ‘ટાઈમ્સ નાઉ’ અદભૂત ભારતીય સમ્માન 2016 પ્રદાન કર્યા

પ્રધાનમંશ્રી નરેન્દ્ર મોદીએ આજે (14-1-2016) ‘ટાઈમ્સ નાઉ’ અદભૂત ભારતીય સમ્માન 2016 પ્રદાન કર્યા. આ સમ્માન વિપરીત પરિસ્થિતિઓમાં મહાન ઉપલબ્ધિ હાંસલ કરવા માટે અપાયા છે. પ્રધાનમંત્રીએ કહ્યું કે સમ્માન મેળવવાની જીવન યાત્રા હીરા સમાન છે. જેને ઓળખ અને ચમક પામતા પહેલા કઠોર પરિસ્થિતિઓમાંથી પસાર થવું પડે છે. પ્રધાનમંત્રીએ આ વાત પર દુઃખ વ્યક્ત કર્યું કે સૌથી વધુ ચર્ચા સત્તામાં રહેનારા અથવા સત્તાધારી વર્ગના જીવનની આજુબાજુ ઘૂમતી રહે છે. તેમણે કહ્યું કે જે લોકો મોટી થી મોટી મુશ્કોલીઓ અને વિપરીત પરિસ્થિતિઓમાં પણ ખૂબ સંઘર્ષ કરી આદર્શ લક્ષ્ય હાંસલ કરે અથવા સમાજ સેવા કરે છે, તેમને ઓછી ઓળખ મળે છે. પ્રધાનમંત્રીએ કહ્યું કે દેશમાં અઢળક યુવાનોને સમાજના જવાબદાર સભ્ય બનવા માટે પ્રેરિત કરનારા શિક્ષકના યોગદાન પર કદાચ જ ધ્યાન અપાય છે, જ્યારે નાના સ્તરના રાજનીતિક કાર્યકર્તાઓને પણ સમ્માન અપાય છે. પ્રધાનમંત્રીએ કહ્યું કે વિશ્વભરમાં મહાન ઉપલબ્ધિ હાંસલ કરવાવાળા એ લોકો છે જેમણે પોતાની અંગત મુશ્કેલીઓ અને કઠીન પરિસ્થિતિઓનો સામનો કરી સમાજમાં યોગદાન આપ્યું છે. પ્રધાનમંત્રીએ રામાયણ અને મહાભારતના કેટલાક ઉદાહરણ આપતા કહ્યું કે આ વાત ભારતીય ઈતિહાસ અને પૌરાણિક કથાઓમાં નજર આવે છે. તેમણે પંજ પ્યારે અને છત્રપતિ શિવાજીની સેનાના સાહસી મરાઠા યોદ્ધાઓને પણ યાદ કર્યા. પ્રધાનમંત્રીએ ટાઈમ્સ નાઉને આવા અદભૂત ભારતીયોને શોધીને સમ્માનિત કરવા માટે શુભેચ્છા આપી. તેમણે સમ્માન મેળવનારા લોકોને શુભકાનાઓ પાઠવતા કહ્યું કે તેમના કાર્યોથી અન્ય લોકો પણ પ્રેરિત થશે.
મંત્રીમંડળે નાગરિક ઉડ્ડયનના ક્ષેત્રમાં સહકાર પર ભારત અને સ્પેન વચ્ચે એમઓયુને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ભારત અને સ્પેન વચ્ચે નાગરિક ઉડ્ડયન ક્ષેત્રમાં સહકાર પર સમજૂતી કરાર (એમઓયુ)ને મંજૂરી આપી છે. આ એમઓયુ ભારત અને સ્પેન વચ્ચે નાગરિક ઉડ્ડયન સંબંધમાં મહત્વપૂર્ણ સીમાચિહ્નરૂપ છે તથા બંને દેશો વચ્ચે વેપાર, રોકાણ, પ્રવાસન અને સાંસ્કૃતિક આદાનપ્રદાનને વેગ આપવાની સંભવિતતા ધરાવે છે.
સંસદમાં રિજિયનલ સેન્ટર ફોર બાયોટેકનોલોજી બિલ, 2015 ની રજૂઆત

પ્રધાનમંત્રી શ્રી નરેન્દ્ર મોદીના અધ્યક્ષસ્થાને કેન્દ્રિય મંત્રીમંડળે ફરિદાબાદમાં રિજિયનલ સેન્ટર ફોર બાયોટેકનોલોજી સ્થાપવા અંગે સંસદમાં વિધેયક રજૂ કરવાની મંજૂરી આપી છે. આ વિધેયકનો ઉદ્દેશ સેન્ટરને કાયદાકીય દરજ્જો આપવાનો છે, જેથી તે સ્વાયત્ત એકમ તરીકે સ્વતંત્રપણે કામ કરી શકે અને બાયોટેકનોલોજી ક્ષેત્રે શિક્ષણ, તાલીમ અને સંશોધન માટે ઈન્સ્ટીટ્યુટ ઑફ નેશનલ ઈમ્પોર્ટન્સ તરીકે પણ કામ કરી શકે. આ સેન્ટર કેન્દ્રિય મંત્રીમંડળની મંજૂરી બાદ નવેમ્બર, 2008માં ભારત સરકારના કારોબારી હુકમ દ્વારા સ્થાપવામાં આવ્યું હતું. હાલમાં તે ફરિદાબાદ ખાતે એનસીઆર બાયોટેક સાયન્સ ક્લસ્ટરમાં કાર્યરત છે અને આ તબક્કે અધિનિયમમાં ક્યાંય નાણાંકીય સૂચિતાર્થો સામેલ નથી. આ કેન્દ્ર બાયોટેકનોલોજીમાં ઉદ્યોગને સંબંધિત નવતર કાર્યક્રમો પર ધ્યાન કેન્દ્રિત કરવાની સાથે આંતરમાળખાકીય શિક્ષણ, તાલીમ અને સંશોધનનું પ્રાદેશિક કેન્દ્ર છે, જેમાં બાયો-ડ્રગ ડિસ્કવરી સાયન્સ, નેનો-સાયન્સ અને મેડિસીન, ઈમેજિંગ ટેકનિક્સ, ડિઝાઈનર ક્રોપ્સ, બાયોએન્જિનિયરીંગ અને બાયોમટિરિયલ્સ, બૌદ્ધિક સંપદા, ટેકનોલોજી ટ્રાન્સફર અને ભારતમાં કૌશલ્ય ધરાવતા માનવ સંસાધનની તીવ્ર અછત દૂર કરવા નિયમનોની આપૂર્તિ સામેલ છે. સાઉથ એશિયન એસોસીએશન ફોર રિજિયનલ કોઓપરેશન (સાર્ક)ના દેશોમાં તેમજ એશિયામાં તે બાયોટેકનોલોજી ક્ષેત્રના નિષ્ણાતોનું કેન્દ્ર રહેશે અને આ ક્ષેત્રમાં માનવ સંસાધનોની જરૂરિયાતો સંતોષશે. આ કેન્દ્ર લાઈફ સાયન્સીઝ અને બાયોટેકનોલોજીમાં આંતરશાખાકીય સંસ્થા છે અને બાયોટેકનોલોજી ક્ષેત્રે આંતરશાખાકીય અને સંબંધિત ક્ષેત્રોમાં નવીન પ્રકારના શૈક્ષણિક અને તાલીમ અભ્યાસક્રમો ઓફર કરે છે. ઉપરાંત, ભારત અને સાર્ક દેશો સહિત એશિયામાં હાલની યુનિવર્સિટીઓ દ્વારા સ્વીકારાઈ શકે તેવા નવાં અને અવનવાં શૈક્ષણિક અને તાલીમ અભ્યાસક્રમો પણ આ કેન્દ્ર ઓફર કરે છે.
પ્રધાનમંત્રીએ રાજ્યસભા સાંસદ શ્રી રાજીવ સતવના નિધન અંગે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ રાજ્યસભા સાંસદ શ્રી રાજીવ સતવ જીના નિધન અંગે શોક વ્યક્ત કર્યો હતો. પ્રધાનમંત્રીએ એક ટ્વીટમાં કહ્યું, “સંસદમાં મારા માત્ર શ્રી રાજીવ સતવ જીના નિધનથી વ્યથિત છું. તેઓ એક ભાવિ નેતા હતા કે જેમનામાં પુષ્કળ સંભાવનાઓ હતી. તેમના પરિવાર, મિત્રો અને સમર્થકો પ્રત્યે સંવેદના. ઓમ શાંતિ.”
પ્રધાનમંત્રીએ ‘મન કી બાત 2.0’ની 10મી આવૃત્તિને સંબોધન કર્યું

‘મન કી બાત’ની 10મી આવૃત્તિને સંબોધન કરતા પ્રધાનમંત્રી શ્રી નરેન્દ્ર મોદીએ કોવિડ 19 સામેની લડાઈ માટે આકરાં નિર્ણયો લેવા બદલ માફી માંગી હતી તો સાથે સાથે આ રોગચાળાનો સફળતાપૂર્વક સામનો કરવા વધારે આકરાં નિર્ણયો લેવા પર ભાર પણ મૂક્યો હતો. તેમણે જણાવ્યું હતું કે, ભારતની જનતાને સલામત રાખવી મહત્ત્વપૂર્ણ છે. તેમણે વિશ્વાસ વ્યક્ત કર્યો હતો કે, સંયુક્તપણે ભારત કોવિડ-19ને પરાસ્ત કરશે. તેમણે ચેતવણી આપી હતી કે, “લૉકડાઉનથી લોકો અને તેમના પરિવારો સલામત રહેશે તથા જે લોકો આઇસોલેશનમાં રહેવાના નિયમનું પાલન કરતાં નથી તેમને મુશ્કેલી પડશે.” આજે મન કી બાતમાં પોતાના વિચારો વ્યક્ત કરતાં પ્રધાનમંત્રીએ જણાવ્યું હતું કે, લૉકડાઉનને કારણે લોકોને, ખાસ કરીને ગરીબોને હાડમારીનો સામનો કરવો પડે છે. આ બદલ તેમણે નાગરિકોની ક્ષમા માંગી હતી. સાથે સાથે તેમણે લોકો પ્રત્યે સંવેદના વ્યક્ત કરી હતી અને જણાવ્યું હતું કે, ભારત જેવા 130 કરોડની વસ્તી ધરાવતા વિશાળ દેશમાં કોરોના સામેની લડાઈને સફળતાપૂર્વક લડવા માટે અન્ય કોઈ વિકલ્પ પણ નથી. તેમણે ઉમેર્યું હતું કે, આ પ્રકારનાં કડક પગલાં લેવાની ફરજ પડી હતી, કારણ કે જીવન કે મરણ જેવી સ્થિતિ આવી પડી છે. આ માટે તેમણે દુનિયાનાં અન્ય દેશોમાં કોરોનાને કારણે ઊભી થયેલી સ્થિતિનો વિચાર કરવા અપીલ કરી હતી. તેમણે ‘એવમ એવમ વિકાર, અપી તરુન્હા સાધ્યતે સુખમ’ લોકોક્તિ ટાંકી હતી, જેનો અર્થ થાય છે, “રોગ અને એની અસરોને ઉગતાં જ ડામી દેવી જોઈએ.” તેમણે ભારપૂર્વક જણાવ્યું હતું કે, જ્યારે રોગની સારવાર શક્ય ન હોય, ત્યારે એનાથી બચવું અતિ મુશ્કેલ હોય છે. તેમણે કહ્યું હતું કે, કોરોનાવાયરસે આખી દુનિયાને કેદ કરી દીધી છે. પ્રધાનમંત્રીએ કહ્યું હતું કે, “આ જ્ઞાન, વિજ્ઞાન, ધનિક અને ગરીબ, સક્ષમ અને નબળાં એમ તમામ માટે એકસરખો પડકાર છે. આ વાયરસ કોઈ દેશ પૂરતો મર્યાદિત નથી. વળી એને ધર્મ કે સિઝનનો ભેદ પણ નડતો નથી.” આ વાયરસ સંપૂર્ણ માનવજાતિના અસ્તિત્વ માટે પડકારરૂપ બની ગયો હોવાથી પ્રધાનમંત્રીએ માનવજાતને એક થઈને આ જોખમનો સામનો કરવા કટિબદ્ધ થવા અપીલ કરી હતી. તેમણે સ્પષ્ટતા કરી હતી કે, લૉકડાઉન થઈને તમે અન્ય લોકોને મદદ કરતાં નથી, પણ તમારી જાતને બચાવો છે. તેમણે આગામી થોડા દિવસો માટે લોકોને પોતાનું અને પોતાનાં પરિવારજનોનું રક્ષણ કરવા અને લક્ષ્મણરેખાનું ઉલ્લંઘન ન કરવા અપીલ કરી હતી. પ્રધાનમંત્રીએ કહ્યું હતું કે, કેટલાંક લોકો લૉકડાઉનનું ઉલ્લંઘન કરી રહ્યાં છે, કારણ કે તેઓ પરિસ્થિતિની ગંભીરતાને સમજવાનો પ્રયાસ કરતાં નથી. તેમણે આ પ્રકારનાં લોકોને લૉકડાઉનનાં નિયમોનું પાલન કરવા અપીલ કરી હતી, નહીં તો કોરોનાવાયરસથી આપણી જાતને બચાવવામાં મુશ્કેલી પડશે એવી ચેતવણી આપી હતી. આ માટે તેમણે અન્ય એક ઉક્તિ ટાંકીને કહ્યું હતું કે, “આરોગ્યમ પરમ ભાગ્યમ, સ્વાસ્થ્યમ સર્વાર્થ સાધનમ.” એનો અર્થ થાય છે, સારું સ્વાસ્થ્ય જ સદભાગ્ય છે, દુનિયામાં ખુશ રહેવાની એકમાત્ર રીતે સ્વસ્થ રહેવાની છે.
મંત્રીમંડળે કેન્દ્રીય યાદીમાં અન્ય પછાત વર્ગોમાં સમાવિષ્ટ પેટા શ્રેણીના વિષય અંગે તપાસ કરવા માટે રચવામાં આવેલ કમિશનના કાર્યકાળના વિસ્તારને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલીમંત્રીમંડળની બેઠકે કેન્દ્રીય યાદીમાં અન્ય પછાત વર્ગોના કમિશનના કાર્યકાળને અંતિમ રૂપમાં વર્તમાન 20 જૂન 2018થી વધારીને 31 જુલાઈ 2018 સુધી કરવા માટે મંજૂરી આપી દીધી છે. કમિશને રાજ્ય સરકારો, રાજ્ય પછાત વર્ગ આયોગો, વિવિધ સામુદાયિક સંગઠનો અને પછાત વર્ગો તથા સમુદાયો સાથે જોડાયેલ જનસામાન્ય સહિત હિતધારકોની સાથે વિસ્તૃત ચર્ચા-વિચારણા હાથ ધરી હતી. કમિશને ઉચ્ચ શૈક્ષણિક સંસ્થાનોમાં દાખલ કરવામાં આવેલ શ્રેણીબદ્ધ અન્ય પછાત વર્ગોના રેકોર્ડ મેળવવાની સાથે સાથે કેન્દ્રીય વિભાગો, કેન્દ્રીય સાર્વજનિક સંસ્થાનો, સાર્વજનિક ક્ષેત્રની બેંકો અને નાણાકીય સંસ્થાનોમાં આ પ્રકારની શ્રેણીઓ અનુસાર ભરતી અંગેની માહિતી એકઠી કરી હતી. એકત્રિત કરવામાં આવેલ માહિતી પર વિસ્તૃત વિચાર વિમર્શ કરવા માટે આયોગે 31 જુલાઈ, 2018 સુધીનો સમયગાળો વધારવાની દરખાસ્ત કરી છે.
ડો. બી.આર. આંબેડકર સ્મારકના બાંધકામ માટે નેશનલ ટેક્સટાઈલ કોર્પોરેશનને સુપરત કરાયેલી ઈન્દુ-6 મિલની જમીન મહારાષ્ટ્ર સરકારને ફાળવવાના નિયમો અને શરતોને કેબિનેટની મંજૂરી

પ્રધાન મંત્રી શ્રી નરેન્દ્ર મોદીના અધ્યક્ષસ્થાને મળેલી ભારત સરકારની કેબિનેટે ઈંદુ-6 મિલની 12 એકર જમીન કેટલીક શરતો અને નિયમોને આધિન નેશનલ ટેક્સટાઈલ કોર્પોરેશન લિમિટેડ (એનટીસીએલ)ને આપવાની શરતો અને નિયમોને બહાલી આપી છે. મહારાષ્ટ્ર સરકાર આ સ્થળે ડો. બી.આર. આંબેડકરના સ્મારકનું બાંધકામ કરશે. પશ્ચાદ્દ ભૂમિકા ભારત રત્ન ડો. બાબા સાહેબ આંબેડકરની ચૈત્ય ભૂમિ મુંબઈમાં નેશનલ ટેક્સટાઈલ કોર્પોરેશન લિમિટેડ (એનટીસીએલ)ની નજીકમાં આવેલી છે, જે લાખો ભારતીય યાત્રિકો માટેનું યાત્રાધામ છે. કેન્દ્ર સરકારની કેબિનેટે મહારાષ્ટ્ર સરકારને ઈન્દુ-6 મિલની 12 એકર જમીન નેશનલ ટેક્સટાઈલ કોર્પોરેશન લિમિટેડ (એનટીસીએલ)ને બાબા સાહેબ આંબેડકરને છાજે તેવું બાંધકામ કરવા માટે તબદીલ કરી દીધેલ છે. કાપડની માંદી મિલો (નેશનલાઈઝેશન) એમેન્ડમેન્ટ એક્ટ-1995ની કલમ-11-એ હેઠળ જમીન માટેનું વળતર ચૂકવાશે અને આ અંગે ભારત સરકાર, મહારાષ્ટ્ર સરકાર અને નેશનલ ટેક્સટાઈલ કોર્પોરેશન વચ્ચે ત્રિપક્ષીય સમજૂતીનો કરાર કરાશે.
પ્રધાનમંત્રીએ ધોરણ 12ના વિદ્યાર્થીઓને સીબીએસઈની પરીક્ષાઓ સફળતાપૂર્વક પાસ કરવા બદલ અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ સીબીએસઈની પરીક્ષાઓ સફળતાપૂર્વક પાસ કરવા બદલ 12મા ધોરણના વિદ્યાર્થીઓને અભિનંદન પાઠવ્યા છે. તેમને યુવા મિત્રો તરીકે સંબોધતા તેમણે તેમને ઉજ્જવળ, સુખી અને સ્વસ્થ ભવિષ્યની શુભેચ્છાઓ પણ પાઠવી હતી. શ્રેણીબદ્ધ ટ્વીટમાં પ્રધાનમંત્રીએ કહ્યું; "મારા યુવાન મિત્રોને અભિનંદન જેણે તેમની 12મા ધોરણની સીબીએસઈ પરીક્ષા સફળતાપૂર્વક પાસ કરી છે. તેજસ્વી, સુખી અને સ્વસ્થ ભાવિની શુભકામનાઓ. જેમને લાગે છે કે તેઓ વધુ મહેનત કરી શકે છે અથવા વધુ સારું પ્રદર્શન કરી શકે છે, હું કહેવા માંગુ છું – તમારા અનુભવમાંથી શીખો અને તમારું માથું ઉંચું રાખો. એક તેજસ્વી અને તકથી ભરેલું ભાવિ તમારી રાહ જુએ છે, તમારી દરેક પ્રતિભા એક પાવરહાઉસ છે. મારી શુભેચ્છાઓ હંમેશા તમારી સાથે છે. આ વર્ષે 12માં ધોરણની બોર્ડ માટે ઉપસ્થિત થયેલ બેચે અભૂતપૂર્વ સંજોગો દેખાવ કરી બતાવ્યો. ગત એક વર્ષમાં શિક્ષણ જગતમાં ઘણાં પરિવર્તનો જોવા મળ્યા. તો પણ, તેમણે પરિસ્થિતને અનુકૂળ અને પોતાનું શ્રેષ્ઠ આપ્યું. તેમના પર ગર્વ છે! "
પ્રધાનમંત્રીએ છત્રપતિ શિવાજી મહારાજને તેમની જયંતીએ શ્રધ્ધાંજલિ અર્પી

પ્રધાનમંત્રી શ્રી નરેન્દ્ર મોદીએ છત્રપતિ શિવાજી મહાજને તેમની જયંતીએ શ્રધ્ધાંજલિ અર્પી હતી. પ્રધાનમંત્રીએ કહ્યું હતું કે, “હું છત્રપતિ શિવાજી મહારાજને તેમની જયંતી પર નમન કરું છું. અમારી ભૂમિ પર આવા શૂરવીર અને મહાન આત્માનો જન્મ થયો એનાથી ભારત ગૌરવ અનુભવે છે. શિવાજી મહારાજ માટે લોકોની સુખાકારી સર્વોપરી હતી. તેઓ અસાધારણ વહિવટી કુશળતા ધરાવતા આદર્શ શાસક હતા. અમે શિવાજી મહારાજના આદર્શોને પુરા કરવા અને તેઓ ગર્વ કરી શકે એવા ભારતના નિર્માણ માટે ઉત્સાહપૂર્વકના પ્રયાસ કરી રહ્યા છીએ. તાજેતરમાં જ મને અરબી સમુદ્ર પર શિવાજી મહારાજની પ્રતિમા માટેના કાર્યક્રમમાં જોડાવાનું સન્માન પ્રાપ્ત થયું. હું હંમેશા એ દિવસને યાદ રાખીશ.”
પ્રધાનમંત્રીએ અધિક સચિવો અને સંયુક્ત સચિવો સાથે ચર્ચાવિચારણા કરી

પ્રધાનમંત્રી શ્રી નરેન્દ્ર મોદી બુધવારે ભારત સરકારમાં સેવા આપતાં 70 અધિક સચિવો અને સંયુક્ત સચિવોનાં જૂથને મળ્યાં હતાં અને તેમની સાથે ચર્ચા કરી હતી. આ પ્રકારનાં પાંચ આદાનપ્રદાન થવાનાં છે, જેમાં આ સૌપ્રથમ હતું. આ આદાનપ્રદાન દરમિયાન અધિકારીઓએ ડિજિટલ અને સ્માર્ટ ગવર્નન્સ, વહીવટી પ્રક્રિયાઓ અને જવાબદારી, પારદર્શકતા, ખેડૂતોની આવક બમણી કરવી, કૌશલ્ય વિકાસ, સ્વચ્છ ભારત, ઉપભોક્તા અધિકારો, પર્યાવરણનું સંરક્ષણ અને વર્ષ 2022 સુધીમાં નવા ભારતનું નિર્માણ કરવા જેવા વિષયો પર પોતાનાં અનુભવો વહેંચ્યાં હતાં. પ્રધાનમંત્રીએ કહ્યું હતું કે, નાગરિકોનાં કલ્યાણ અને સંતોષ માટે વિકાસ અને સુશાસનનો સમન્વય ચાવીરૂપ છે. તેમણે જણાવ્યું હતું કે, સુશાસન અધિકારીઓ માટે પ્રાથમિકતા હોવી જોઈએ. તેમણે સરકારની તમામ પાંખોએ શ્રેષ્ઠ પરિણામો હાંસલ કરવા સંવાદિતા અને સમન્વય સાથે કામ કરવાની જરૂર છે, એ વાત પર ભાર મૂક્યો હતો. તેમણે જણાવ્યું હતું કે, તમામ અધિકારીઓએ નિર્ણય લેતી વખતે ગરીબો અને સામાન્ય નાગરિકોને ધ્યાનમાં રાખવા જોઈએ. પ્રધાનમંત્રીએ જણાવ્યું હતું કે, દુનિયા ભારત તરફ સકારાત્મક અપેક્ષાઓ સાથે જોઈ રહી છે. આખી દુનિયા માને છે કે વૈશ્વિક સંતુલન માટે સફળ ભારતની આવશ્યકતા છે. તેમણે જણાવ્યું હતું કે, ભારતનાં સામાન્ય નાગરિકો ઉત્કૃષ્ટતા ધરાવે છે અને તેને બહાર કાઢવાની જરૂર છે. સાધારણ પૃષ્ઠભૂમિ ધરાવતાં યુવાનો સ્પર્ધાત્મક પરીક્ષાઓ અને રમતગમતમાં શ્રેષ્ઠ પોઝિશન હાંસલ કરે છે. તેમણે અધિકારીઓને પ્રતિભાઓનાં સ્વાભાવિક વિકાસને પ્રોત્સાહન આપવા કામ કરવા જણાવ્યું હતું. અહીં તેમણે અધિકારીઓને તેમની સેવાનાં પ્રથમ ત્રણ વર્ષમાં તેમનાં જુસ્સા અને ઊર્જાની યાદ અપાવી હતી. પ્રધાનમંત્રીએ કહ્યું હતું કે, અધિકારીઓને દેશનાં લાભ અને વિકાસ માટે તેમની અંદર છુપાયેલી ક્ષમતાનો સર્વશ્રેષ્ઠ ઉપયોગ કરવાની વિશિષ્ટ તક સાંપડી છે. તેમણે જૂની પદ્ધતિઓ છોડવા અને સરકારનાં વિવિધ વિભાગો વચ્ચે અસરકારક આંતરિક સંચાર વિકસાવવાનાં મહત્ત્વ પર ભાર મૂક્યો હતો. તેમણે નિર્ણય લેવામાં ઝડપ અને કાર્યદક્ષતાની જરૂરિયાત પર પણ ભાર મૂક્યો હતો. તેમણે જણાવ્યું હતું કે, કેન્દ્ર સરકાર સારાં આશય સાથે પ્રામાણિક નિર્ણયોને હંમેશા પ્રોત્સાહન આપશે. તેમણે અધિકારીઓને ભારતનાં 100 અતિ પછાત જિલ્લાઓ પર ધ્યાન કેન્દ્રિત કરવા જણાવ્યું હતું, જેથી તેઓ વિકાસનાં વિવિધ માપદંડો પર રાષ્ટ્રીય સરેરાશ સ્તરે પહોંચી શકે.
મંત્રીમંડળે કૃષિ અને આનુષંગિક ક્ષેત્રોમાં સહકાર સ્થાપિત કરવા દ્વિપક્ષીય સમજૂતી પર ભારત અને કેન્યા વચ્ચેના એમઓયુને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે કૃષિ અને આનુષંગિક ક્ષેત્રોમાં દ્વિપક્ષીય સહકાર પર ભારત અને કેન્યા વચ્ચે થયેલા સમજૂતી કરાર (એમઓયુ)ને મંજૂરી આપી છે. આ એમઓયુ આ ક્ષેત્રોમાં વિવિધ પ્રવૃત્તિઓને આવરી લે છે, જેમાં કૃષિ સંશોધન, પશુ સંવર્ધન અને ડેરી, ઘાસચારો અને મત્સ્ય સંવર્ધન, કુદરતી સંસાધનોનું વ્યવસ્થાપન, લણણી પછી વ્યવસ્થાપન અને માર્કેટિંગ, જમીન અને તેનું સંરક્ષણ, જળ વ્યવસ્થાપન, સિંચાઈ કૃષિ વ્યવસ્થા વિકાસ અને સંકલિત જળવિભાજક વિકાસ, જીવજંતુઓના ઉપદ્રવની સમસ્યાનું નિવારણ કરવા સંકલિત વ્યવસ્થા, કૃષિ પ્લાન્ટ, મશીનરી અને અમલીકરણ, સાફસફાઈ અને ફાઇટોસેનેટરી જેવા મુદ્દા સામેલ છે. આ એમઓયુ બંને દેશોના પ્રતિનિધિઓને સમાવતા સંયુક્ત કાર્યકારી જૂથની રચના માટે બંધારણ પ્રદાન કરે છે, જેની કામગીરી બંને દેશો વચ્ચે સાથસહકાર સ્થાપિત કરવા માટે વિસ્તૃત કાર્યક્રમો વિકસાવવાની અને એમઓયુના અમલીકરણ પર નજર રાખવાની હશે. આ એમઓયુ પર જે દિવસે હસ્તાક્ષર થશે એ જ દિવસથી અમલી ગણાશે અને પાંચ વર્ષના ગાળા માટે માન્ય રહેશે તથા જ્યાં સુધી કોઈ પણ પક્ષ આ એમઓયુ પૂર્ણ થયાના છ મહિના અગાઉ લેખિતમાં તેને રદ કરવાના ઇરાદાની જાણકારી નહીં આપે ત્યાં સુધી દર પાંચ વર્ષે ઓટોમેટિક રિન્યૂ થઈ જશે.
સાયન્સ, ટેકનોલોજી અને ઈનોવેશનના ક્ષેત્રે સહયોગ માટે બ્રિક્સ દેશો વચ્ચે સમજૂતી કરાર પર હસ્તાક્ષર

પ્રધાનમંત્રી શ્રી નરેન્દ્ર મોદીના અધ્યક્ષ સ્થાને કેન્દ્રિય મંત્રીમંડળની બેઠકમાં આજે સાયન્સ, ટેકનોલોજી અને ઈનોવેશન (એસટીઆઈ)ના ક્ષેત્રોમાં સહયોગ માટે બ્રિક્સ દેશો વચ્ચેના સમજૂતી કરાર પર કરાયેલા હસ્તાક્ષરની જાણ કરવામાં આવી હતી. ભારતે માર્ચ, 2015માં બ્રાઝિલમાં બ્રાઝિલિયા ખાતે યોજાયેલી ત્રીજી બ્રિક્સ એસટીઆઈ મંત્રીકક્ષાની બેઠકની સાથે સાથે સાયન્સ, ટેકનોલોજી અને ઈનોવેશન ક્ષેત્રોમાં સહયોગ અંગેના બ્રિક્સ એમઓયુ – સમજૂતી કરાર પર હસ્તાક્ષર કર્યા હતા. આ સમજૂતી કરાર સાયન્સ, ટેકનોલોજી અને ઈનોવેશનના ક્ષેત્રોમાં બ્રિક્સ દેશો વચ્ચે સહકારને પરસ્પર સહમતિ અને વિજ્ઞાન અને ટેકનોલોજી ક્ષેત્રોને લગતા કાર્યક્રમો અને પ્રવૃત્તિઓ દ્વારા પ્રોત્સાહન આપવા માટે છે. સમજૂતી કરારનો ઉદ્દેશ, બ્રિક દેશો વચ્ચે સહિયારા વૈશ્વિક અને પ્રાદેશિક સામાજિક-આર્થિક પડકારોને ઝીલવા માટે એસટીઆઈના ક્ષેત્રે પરસ્પરના અનુભવો અને પૂરકતા વાપરવા અંગે સાયન્સ, ટેકનોલોજી અને ઈનોવેશનમાં સહયોગનું માળખું સ્થાપવાનો તેમજ નવું જ્ઞાન અને નવીન ઉત્પાદનો, સેવાઓ અને પદ્ધતિઓ વગેરેનું સાથે મળીને નિર્માણ કરવાનો છે. ભારતના સાયન્સ અને ટેકનોલોજી મંત્રાલય અને અન્ય બ્રિક્સ દેશોના સંબંધિત મંત્રાલયો એસટીઆઈ સહયોગ અંગે બ્રિક્સ સમજૂતી કરારના ઉદ્દેશોને ફળીભૂત કરવા માટે મધ્યવર્તી મંત્રાલયો કે વિભાગો છે. આ સહયોગ સહમતિ હોય તેવા ક્ષેત્રોમાં, તેવાં માર્ગે અને તેવા માળખાના આધારે રહેશે તેમજ તેમાં બ્રિક્સના જે-તે દેશોના રાષ્ટ્રીય નિયમો મુજબ સંયુક્ત નાણાંકીય સહયોગ રહેશે.
મંત્રીમંડળને બાયોટેકનોલોજીનાં ક્ષેત્રમાં ભારત અને બ્રાઝિલ વચ્ચે થયેલા સમજૂતી કરારની જાણકારી આપવામાં આવી

પ્રધાનમંત્રી નરેન્દ્ર મોદીનાં નેતૃત્વમાં મંત્રીમંડળને મે, 2018માં ભારત અને બ્રાઝિલ વચ્ચે થયેલા સમજૂતી કરાર (એમઓયુ)ની જાણકારી આપવામાં આવી હતી. આ એમઓયુ ભારત અને બ્રાઝિલ વચ્ચે બાયોટેકનોલોજીનાં શિક્ષણ, તાલીમ અને સંશોધનનાં ક્ષેત્રમાં નક્કર વ્યૂહાત્મક યોજના બનાવવા વિજ્ઞાન અને ટેકનોલોજીમાં નવીનતા માટે જોડાણ માટે ભવિષ્યનાં એજન્ડા પર કામ કરવા બંને દેશો વચ્ચેનાં સંબંધોને ગાઢ બનાવશે. આ એમઓયુ હેઠળ સંલગ્ન જોડાણનાં વિવિધ ક્ષેત્રો નીચે મુજબ છેઃ બાયો મેડિસિન અને આરોગ્ય, ખાસ કરીને બાયોટેક આધારિત ઉત્પાદનો કૃષિ ઉછેરની પદ્ધતિઓ જૈવ ઇંધણ અને જૈવ ઊર્જા નેનો ટેકનોલોજી અને બાયો ઇન્સ્ટ્રુમેન્ટેશન જૈવ વિવિધતા અને ટેક્સોનોમી